ข้อกำหนดเกี่ยวกับการจัดสรรที่ดินจังหวัดอุดรธานี(ฉบับที่ ๒)พ.ศ. ๒๕๖๑ อาศัยอำนาจตามความในมาตรา๑๔ (๑) และมาตรา ๑๖ แห่งพระราชบัญญัติการจัดสรรที่ดิน พ.ศ.๒๕๔๓ คณะกรรมการจัดสรรที่ดินจังหวัดอุดรธานีจึงออกข้อกำหนดเกี่ยวกับการจัดทำแผนผังโครงการและวิธีการจัดสรรที่ดินโดยความเห็นชอบจากคณะกรรมการจัดสรรที่ดินกลาง ไว้ดังต่อไปนี้ข้อ๑ ข้อกำหนดนี้เรียกว่า ข้อกำหนดเกี่ยวกับการจัดสรรที่ดินจังหวัดอุดรธานี(ฉบับที่ ๒) พ.ศ. ๒๕๖๑ข้อ๒[๑] ข้อกำหนดนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้ยกเลิกความใน ๘.๑และ ๘.๒ ของข้อ ๘แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕ และให้ใช้ความต่อไปนี้แทน๘.๑การจัดสรรที่ดินเพื่อการจำหน่ายเฉพาะที่ดินหรือที่ดินพร้อมอาคารประเภทบ้านเดี่ยวที่ดินแปลงย่อยต้องมีขนาดความกว้างหรือความยาวไม่ต่ำกว่า ๑๒.๐๐ เมตร และมีเนื้อที่ไม่ต่ำกว่า ๕๐ ตารางวาหากความกว้างหรือความยาวไม่ได้ขนาดดังกล่าว ต้องมีเนื้อที่ไม่ต่ำกว่า ๖๐ ตารางวา๘.๒การจัดสรรที่ดินเพื่อการจำหน่ายพร้อมอาคารประเภทบ้านแฝด ที่ดินแต่ละแปลงต้องมีความกว้างไม่ต่ำกว่า๙.๐๐ เมตร และมีเนื้อที่ไม่ต่ำกว่า ๓๕ ตารางวาข้อ๔ ให้ยกเลิกความใน ๑๓.๑ และ ๑๓.๒ของข้อ ๑๓ แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕และให้ใช้ความต่อไปนี้แทน๑๓.๑ การระบายน้ำที่ผ่านการใช้จากกิจกรรมต่าง ๆและน้ำฝนจากพื้นที่ภายในโครงการโดยใช้ท่อหรือรางระบายน้ำ ต้องได้รับการออกแบบอย่างถูกต้องตามหลักวิศวกรรมและมีการรับรองทางวิชาชีพ๑๓.๒ปริมาณและคุณภาพของน้ำทิ้งที่ออกจากระบบการระบายน้ำและระบบการบำบัดน้ำเสียไปสู่แหล่งรองรับน้ำทิ้ง(คู คลอง หรือทางน้ำสาธารณะอื่นใด)ต้องไม่ให้เกิดความเสียหายต่อทรัพย์สินข้างเคียงข้อ๕ ให้ยกเลิกความใน (๕)และ (๖) ของ ๑๓.๕ ในข้อ ๑๓แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕และให้ใช้ความต่อไปนี้แทน(๕) บ่อตรวจคุณภาพน้ำทิ้งรวมของโครงการโดยมีตะแกรงดักขยะก่อนระบายน้ำทิ้งลงสู่ทางน้ำสาธารณะ(๖) บ่อผันน้ำลงสู่ทางน้ำสาธารณะจะต้องจัดให้มีตะแกรงดักขยะก่อนระบายน้ำลงสู่ทางน้ำสาธารณะข้อ๖ ให้ยกเลิกความในวรรคสอง ของ ๑๓.๖ในข้อ ๑๓ แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕และให้ใช้ความต่อไปนี้แทนรายการทั้งหมดนี้ต้องจัดทำขึ้นตามมาตรฐานทางวิศวกรรม สอดคล้องกับรายการคำนวณทางวิชาการที่สามารถตรวจสอบความเพียงพอและความมั่นคงแข็งแรงของวัสดุที่ใช้ในระบบได้โดยผู้คำนวณออกแบบต้องลงนามพร้อมสำเนาใบอนุญาตเป็นผู้ประกอบวิชาชีพวิศวกรรมควบคุมข้อ๗ ให้ยกเลิกความใน (๑) และ (๒)ของ ๑๓.๗ ในข้อ ๑๓ แห่งข้อกำหนดเกี่ยวกับการจัดสรรที่ดินจังหวัดอุดรธานีพ.ศ. ๒๕๔๕ และให้ใช้ความต่อไปนี้แทน(๑) ขนาดเส้นผ่าศูนย์กลางภายในของท่อระบายน้ำขนาดเล็กที่สุดไม่ต่ำกว่า ๔๐ เซนติเมตร ยกเว้นในกรณีเลือกใช้ระบบระบายน้ำเสียแยกจากระบบระบายน้ำฝน(๒) ท่อระบายน้ำที่นำมาจัดทำระบบการระบายน้ำต้องได้รับมาตรฐานอุตสาหกรรม(มอก.) สำหรับใช้ในการระบายน้ำและก.เป็นวัสดุที่ทนทานต่อการกัดกร่อนของน้ำเสียและน้ำฝนได้ข.รับน้ำหนักกดจากพื้นที่ด้านบน และยานพาหนะที่สัญจรผ่านได้โดยไม่เสียหายข้อ๘ ให้ยกเลิกความใน ๑๔.๑และ ๑๔.๒ ของข้อ ๑๔ แห่งข้อกำหนดเกี่ยวกับการจัดสรรที่ดินจังหวัดอุดรธานีพ.ศ. ๒๕๔๕ และให้ใช้ความต่อไปนี้แทน๑๔.๑น้ำที่ผ่านการใช้จากทุกกิจกรรมในแปลงที่ดินจัดสรรถือเป็นน้ำเสียที่จะต้องได้รับการบำบัดให้มีคุณสมบัติเป็นไปตามประกาศกระทรวงทรัพยากรธรรมชาติและสิ่งแวดล้อมเรื่อง กำหนดมาตรฐานควบคุมการระบายน้ำทิ้งจากที่ดินจัดสรรและเรื่องกำหนดให้ที่ดินจัดสรรเป็นแหล่งกำเนิดมลพิษที่จะต้องถูกควบคุมการปล่อยน้ำเสียลงสู่แหล่งน้ำสาธารณะหรือออกสู่สิ่งแวดล้อมหรือกฎหมายอื่นที่ใช้บังคับจึงจะระบายลงสู่แหล่งรองรับน้ำทิ้งได้๑๔.๒ระบบบำบัดน้ำเสียจะเป็นประเภทระบบบำบัดอิสระเฉพาะแต่ละที่ดินแปลงย่อยหรือประเภทระบบบำบัดกลางที่รวบรวมน้ำเสียมาบำบัดเป็นจุดเดียวหรือหลายจุดก็ได้และแต่ละระบบเหล่านั้นจะใช้วิธีหรือขบวนการบำบัดแบบใด วิธีใดให้แสดงหรือระบุในแผนผังและรายการคำนวณทางวิชาการโดยผู้คำนวณออกแบบต้องลงนามพร้อมสำเนาใบอนุญาตเป็นผู้ประกอบวิชาชีพวิศวกรรมควบคุมข้อ๙ ให้ยกเลิกความใน (๑)ของข้อ ๑๖ แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕และให้ใช้ความต่อไปนี้แทน(๑) ถนนที่ใช้เป็นทางเข้าออกสู่ที่ดินแปลงย่อยไม่เกิน๙๙ แปลง หรือเนื้อที่ต่ำกว่า ๑๙ ไร่ต้องมีความกว้างของเขตทางไม่ต่ำกว่า ๘.๐๐ เมตร โดยมีความกว้างของผิวจราจรไม่ต่ำกว่า ๖.๐๐เมตรทางเท้าด้านที่ปักเสาไฟฟ้า ให้มีความกว้างไม่ต่ำกว่า ๑.๑๕เมตรข้อ๑๐ ให้ยกเลิกความใน (๔)ของข้อ ๑๖ แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕ และให้ใช้ความต่อไปนี้แทน(๔) ถนนที่ใช้เป็นทางเข้าออกสู่ที่ดินแปลงย่อยตั้งแต่๕๐๐ แปลงขึ้นไป หรือเนื้อที่มากกว่า ๑๐๐ ไร่ขึ้นไปต้องมีความกว้างของเขตทางไม่ต่ำกว่า ๒๐.๐๐ เมตรโดยมีความกว้างของผิวจราจรไม่ต่ำกว่า ๑๕.๐๐ เมตรข้อ๑๑ ให้ยกเลิกความในข้อ ๑๘แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕และให้ใช้ความต่อไปนี้แทนข้อ ๑๘ ถนนแต่ละสายให้มีความยาวจากทางแยกหนึ่งถึงอีกทางแยกหนึ่งไม่เกิน๓๐๐ เมตรและไม่ควรให้เป็นแนวตรงยาวเกินกว่า ๖๐๐ เมตร ถนนที่เป็นถนนปลายตันต้องจัดให้มีที่กลับรถดังนี้๑๘.๑ถนนปลายตันที่มีระยะเกิน ๕๐.๐๐ เมตร แต่ไม่เกิน ๑๐๐.๐๐ เมตร ให้จัดทำที่กลับรถบริเวณที่ปลายตัน๑๘.๒ถนนปลายตันที่มีระยะความยาวเกิน ๑๐๐.๐๐ เมตรให้จัดทำที่กลับรถทุกระยะ ๑๐๐.๐๐ เมตรแต่หากมีระยะเป็นเศษไม่ครบ ๑๐๐.๐๐ เมตรต้องจัดทำที่กลับรถตามเงื่อนไขต่อไปนี้(๑) หากระยะตั้งแต่จุดที่ครบ ๑๐๐.๐๐ เมตร จุดสุดท้ายไปจนถึงจุดปลายตันของถนนมีระยะไม่เกิน ๕๐.๐๐ เมตรให้จัดทำที่กลับรถที่บริเวณปลายตันของถนนโดยไม่ต้องจัดทำที่กลับรถในบริเวณที่ครบระยะ๑๐๐.๐๐ เมตร จุดสุดท้าย(๒) หากระยะตั้งแต่จุดที่ครบ ๑๐๐.๐๐ เมตร จุดสุดท้ายไปจนถึงจุดปลายตันของถนนมีระยะเกิน ๕๐.๐๐ เมตร ให้จัดทำที่กลับรถที่บริเวณปลายตันของถนนด้วย ๑๘.๓ที่กลับรถต้องจัดให้เป็นไปตามมาตรฐานดังนี้(๑) กรณีเป็นวงเวียนต้องมีรัศมีความโค้งวัดจากจุดศูนย์กลางถึงกึ่งกลางถนนไม่ต่ำกว่า ๖.๐๐ เมตร และผิวจราจรกว้างไม่ต่ำกว่า ๖.๐๐ เมตร(๒) กรณีเป็นรูปตัวที ( T ) ต้องมีความยาวสุทธิของไหล่ตัวที ด้านละไม่ต่ำกว่า๕.๐๐เมตร เว้นแต่จัดทำที่บริเวณปลายตันให้มีความยาวของไหล่ตัวทีด้านละไม่ต่ำกว่า ๒.๕๐ เมตรและผิวจราจรกว้างไม่ต่ำกว่า ๔.๐๐ เมตร(๓) กรณีเป็นรูปตัวแอล ( L ) ต้องมีความยาวสุทธิของขาแต่ละด้านไม่ต่ำกว่า๕.๐๐เมตร และผิวจราจรกว้างไม่ต่ำกว่า ๔.๐๐ เมตรหากจัดทำในบริเวณปลายตันของถนนให้จัดทำห่างจากบริเวณปลายตันไม่น้อยกว่า ๕.๐๐ เมตร(๔) กรณีเป็นรูปตัววาย (Y ) ต้องมีความยาวสุทธิของแขนตัววายด้านละไม่ต่ำกว่า ๕.๐๐เมตร เว้นแต่จัดทำที่บริเวณปลายตันให้มีความยาวของไหล่ตัววายด้านละไม่ต่ำกว่า ๒.๕๐ เมตรและผิวจราจร กว้างไม่ต่ำกว่า ๔.๐๐ เมตรมุมตัววายต้องไม่เล็กกว่า ๑๒๐ องศาข้อ๑๒ ให้ยกเลิกความในข้อ ๒๔แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕ และให้ใช้ความต่อไปนี้แทนข้อ ๒๔ สะพาน สะพานท่อและท่อลอด๒๔.๑ถนนที่ตัดผ่านลำรางสาธารณประโยชน์ ซึ่งกว้างน้อยกว่า ๒.๐๐เมตรจะต้องทำเป็นท่อลอดตามแบบการก่อสร้างที่ได้รับอนุญาตจากองค์กรปกครองส่วนท้องถิ่น๒๔.๒ถนนที่ตัดผ่านลำรางสาธารณประโยชน์ ซึ่งกว้างตั้งแต่ ๒.๐๐เมตร แต่ไม่เกิน ๕.๐๐ เมตรจะต้องทำเป็นสะพานหรือสะพานท่อตามแบบการก่อสร้างที่ได้รับอนุญาตจากองค์กรปกครองส่วนท้องถิ่น๒๔.๓ ถนนที่ตัดผ่านคลองสาธารณประโยชน์ที่มีความกว้างเกิน ๕.๐๐ เมตร แต่ไม่เกิน ๑๐.๐๐เมตร จะต้องทำเป็นสะพานช่วงเดียวตามแบบการก่อสร้างที่ได้รับอนุญาตจากองค์กรปกครองส่วนท้องถิ่น๒๔.๔ถนนที่ตัดผ่านคลองสาธารณประโยชน์ ที่มีความกว้างเกิน ๑๐.๐๐เมตรขึ้นไปจะต้องทำเป็นสะพานตามแบบการก่อสร้างที่ได้รับอนุญาตจากองค์กรปกครองส่วนท้องถิ่นข้อ๑๓ ให้เพิ่มความต่อไปนี้เป็นข้อ ๒๗/๑แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕ข้อ ๒๗/๑ ความปลอดภัยอื่น ๆ๒๗/๑.๑ ติดตั้งระบบไฟฉุกเฉินเพื่อความปลอดภัย อย่างน้อยจำนวน ๓ จุด ได้แก่(๑) เฉพาะบริเวณห้องหรืออาคารสำนักงานนิติบุคคล(๒) บริเวณสวนสาธารณะ(๓) บริเวณทางเข้า ออกโครงการ๒๗/๑.๒ การติดป้ายสัญญาณการจราจรอื่น ๆ ตามความเหมาะสม เช่นป้ายกำหนดความเร็วป้ายกำหนดน้ำหนักรถบรรทุก ไฟสัญญาณจราจรข้อ๑๔ ให้ยกเลิกความในข้อ ๓๒แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕ และให้ใช้ความต่อไปนี้แทนข้อ ๓๒ สวน สนามเด็กเล่นสนามกีฬาให้กันพื้นที่ไว้เพื่อจัดทำสวนสนามเด็กเล่น และหรือสนามกีฬา โดยคำนวณจากพื้นที่จัดจำหน่ายไม่น้อยกว่าร้อยละ ๕ ทั้งนี้ไม่ให้แบ่งแยกออกเป็นแปลงย่อยหลายแห่ง เว้นแต่เป็นการกันพื้นที่แต่ละแห่งไว้ไม่ต่ำกว่า ๑ ไร่ โดยจะต้องมีขนาดและรูปแปลงที่เหมาะสมสะดวกแก่การใช้สอยและให้ปลูกไม้ยืนต้น ไม่น้อยกว่า ๒ ต้น ต่อ ๑ งาน ของพื้นที่สวนโดยไม้ยืนต้นต้องมีเส้นผ่าศูนย์กลางของลำต้นไม่ต่ำกว่า ๑๕ เซนติเมตร ความสูงไม่ต่ำกว่า ๑๓๐ เซนติเมตรข้อ๑๕ ให้ยกเลิกความในข้อ ๓๓แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕และให้ใช้ความต่อไปนี้แทนข้อ ๓๓ ลานกิจกรรมหรือลานอเนกประสงค์ในกรณีเป็นการจัดสรรที่ดินขนาดใหญ่ผู้จัดสรรที่ดินจะต้องกันพื้นที่ไว้เป็นที่ตั้งของสาธารณูปโภคประเภทลานกิจกรรมหรือลานอเนกประสงค์จำนวน ๑ แห่ง เนื้อที่ไม่น้อยกว่า ๒๐๐ตารางวาและต้องจัดให้มีพื้นที่ดังกล่าวเพิ่มขึ้นทุก ๆ ๕๐๐ แปลง หรือทุก ๆ ๑๐๐ ไร่ที่ดินที่กันไว้เพื่อจัดตั้งโรงเรียนอนุบาลตามแผนผังโครงการและวิธีการจัดสรรที่ดินในโครงการจัดสรรที่ดินที่ได้รับอนุญาตให้ทำการจัดสรรที่ดินก่อนวันที่ข้อกำหนดฉบับนี้มีผลใช้บังคับหากไม่สามารถจัดตั้งโรงเรียนอนุบาลหรือโรงเรียนประเภทอื่นตามระเบียบกระทรวงศึกษาธิการได้ให้ใช้พื้นที่ดังกล่าวจัดทำเป็นสาธารณูปโภคอื่นเช่น ลานกิจกรรม ลานอเนกประสงค์ สวน สนามเด็กเล่นสนามกีฬา เป็นต้นโดยผู้จัดสรรที่ดินที่ประสงค์จะจัดทำสาธารณูปโภคดังกล่าวต้องยื่นคำขอแก้ไขเปลี่ยนแปลงแผนผัง โครงการหรือวิธีการที่ได้รับอนุญาตเพื่อให้คณะกรรมการพิจารณาตามนัยมาตรา ๓๒ แห่งพระราชบัญญัติการจัดสรรที่ดิน พ.ศ. ๒๕๔๓ข้อ๑๖ ให้เพิ่มความต่อไปนี้เป็นข้อ ๓๕/๑แห่งข้อกำหนดเกี่ยวกับการจัดสรรที่ดินจังหวัดอุดรธานี พ.ศ. ๒๕๔๕ข้อ ๓๕/๑ ในกรณีที่ผู้จัดสรรที่ดินรายใดมีความประสงค์จะให้มีการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นผู้จัดสรรที่ดินจะต้องจัดพื้นที่ให้เป็นที่ตั้งสำนักงานนิติบุคคลหมู่บ้านจัดสรรหรือนิติบุคคลตามกฎหมายอื่นอย่างใดอย่างหนึ่งดังนี้๓๕/๑.๑ ที่ดินเปล่าต้องจัดให้มีเนื้อที่ไม่น้อยกว่า ๒๐ ตารางวาและมีความกว้างไม่น้อยกว่า ๘.๐๐ เมตร ความยาวไม่น้อยกว่า ๑๐.๐๐ เมตร เว้นแต่ข้อบัญญัติของท้องถิ่นใดกำหนดไว้สูงกว่าก็ให้เป็นไปตามข้อบัญญัติของท้องถิ่นนั้นโดยตำแหน่งที่ดินให้มีเขตติดต่อกับสาธารณูปโภคอื่น ๆ เช่น ถนน สวนสนามเด็กเล่น สนามกีฬา และหรือสาธารณูปโภคอื่นที่ใช้ประโยชน์ลักษณะเดียวกัน๓๕/๑.๒ ที่ดินพร้อมอาคาร ต้องมีเนื้อที่ไม่น้อยกว่า ๑๖ ตารางวามีความกว้างไม่น้อยกว่า ๔.๐๐ เมตร๓๕/๑.๓พื้นที่ส่วนอื่นซึ่งผู้จัดสรรที่ดินได้จัดไว้เพื่อเป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นแล้วเช่น สำนักงาน สโมสร เป็นต้น ต้องจัดให้มีพื้นที่ใช้สอยสำหรับสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในอาคารดังกล่าวไม่น้อยกว่า ๖๔ ตารางเมตรอาคารดังกล่าวจะต้องอยู่บนที่ดินแปลงบริการสาธารณะในโครงการจัดสรรที่ดินและจะเก็บค่าใช้จ่ายสำหรับการใช้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นไม่ได้ทั้งนี้ไม่นับรวมถึงค่าใช้จ่ายสาธารณูปโภคสิ้นเปลืองเมื่อจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นแล้วให้ถือว่าที่ดินตาม ๓๕/๑.๑ หรือที่ดินพร้อมอาคารตาม ๓๕/๑.๒ เป็นสาธารณูปโภค ส่วนที่ดินที่เป็นที่ตั้งสำนักงานสโมสรฯลฯ ตาม ๓๕/๑.๓ผู้จัดสรรที่ดินต้องให้นิติบุคคลหมู่บ้านจัดสรรหรือนิติบุคคลตามกฎหมายอื่นถือกรรมสิทธิ์รวมในที่ดินเนื้อที่ไม่น้อยกว่า๒๐ ตารางวา และให้เป็นสาธารณูปโภคด้วยข้อ๒๒ ข้อกำหนดนี้ไม่ให้ใช้บังคับกับการจัดสรรที่ดินที่ได้ยื่นคำขออนุญาตไว้ก่อนข้อกำหนดนี้ใช้บังคับให้ไว้ณ วันที่ ๑๔ พฤษภาคม พ.ศ. ๒๕๖๑วัฒนา พุฒิชาติผู้ว่าราชการจังหวัดอุดรธานีประธานกรรมการจัดสรรที่ดินจังหวัดอุดรธานีวิวรรธน์/จัดทำ๑๓ มิถุนายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๓๓ ง/หน้า ๒๖/๑๑ มิถุนายน ๒๕๖๑